અરબી સમુદ્રમાં સર્જાયેલ લો પ્રેશર આગામી 24 કલાકમાં ભારે દબાણમાં પરિવર્તીત થશે તેવી હવામાન વિભાગ દ્વારા આગાહી કરવામાં આવી છે. આ ભારે દબાણને કારણે દરિયાકાંઠાના વિસ્તારોમાં પવન સાથે ભારે વરસાદ પડવાની શક્યતા છે. અન્ય દરિયા કાંઠાના વિસ્તારોની જેમ પોરબંદરમાં પણ સાવચેતીના પગલા ભરવામાં આવી રહ્યા છે બંદરમાં 3 નંબરનુ સિગ્નલ લગાવી દેવામાં આવ્યું છે. તો માછીમારોને પણ આગામી સૂચન ન મળે ત્યા સુધી દરિયો ન ખેડવા સુચન કરવામાં આવ્યુ છે.